Загвар


 Үүсгэн байгуулагч (хувьцаа эзэмшигч)-ийн 
 20 .... оны…..сарын ....-ны өдрийн .... тоот 
 шийдвэрийн хавсралтаар батлав 
“ ................................................................................ ”
Хязгаарлагдмал хариуцлагатай
компанийн дүрэм
Нэг.Нийтлэг үндэслэл

1.1.Компанийн нэр: ..................................................... ХХК
1.2.Компанийн хаяг:

1.2.1.Аймаг/Нийслэл: ............................................................ 
1.2.2.Сум/дүүрэг: ................................................................... 
1.2.3.Баг/хороо:......................................................................
1.2.4.Хороолол/хотхон: ........................................................
1.2.5.Гудамж: ........................................................................
1.2.6.Байр, тоот: .................................................................... 
1.2.7.Утасны дугаар: ............................................................. 
1.2.8.И-мэйл хаяг: .................................................................

1.3.Компани нь бие даасан тайлан тэнцэлтэй, харилцах данстай, өөрийн нэрийн өмнөөс эрх эдлэн, үүрэг, хариуцлага хүлээх, хувьцаа эзэмшигчийн оруулсан хөрөнгө нь хувьцаанд хуваагдаж, түүнийг захиран зарцуулах эрх нь Иргэний хууль, Компанийн тухай хууль, энэхүү дүрмээр хязгаарлагддаг, хязгаарлагдмал хариуцлагатай компанийн (цаашид “компани” гэх) хэлбэрээр ажиллана.


1.4.Компани нь дараах үйл ажиллагаагааг эрхэлнэ: 
1.4.1. ................................................................................ 

1.4.2. ................................................................................
1.4.3. ................................................................................
1.4.4. .................................................................................
1.5.Тусгай зөвшөөрөл шаардагдах үйл ажиллагааг хуульд заасны дагуу холбогдох эрх бүхий байгууллагаас зөвшөөрөл авч, энэхүү дүрэмд өөрчлөлт оруулан бүртгэх байгууллагад бүртгүүлнэ.
1.6.Компанийн тухай хуулийн 7 дугаар зүйлд заасны дагуу салбар, төлөөлөгчийн газар байгуулсан, үүсгэн байгуулах баримт бичигт болон хуулийн этгээдийн мэдээлэлд оруулсан өөрчлөлтийг хуульд заасан хугацаанд бүртгэх байгууллагад бүртгүүлнэ. 
Хоёр. Компанийн хувь нийлүүлсэн хөрөнгө 


2.1.Хувь нийлүүлсэн хөрөнгийн хэмжээг Компанийн тухай хуулийн 30.1 дэх хэсэгт зааснаар тодорхойлно. 


2.2.Хувь нийлүүлсэн хөрөнгийн хэмжээ нь нийт ....................... төгрөг ба нэг бүр нь ….......... төгрөгийн нэрлэсэн үнэ бүхий ......... ширхэг энгийн хувьцаа байна. 

2.3.Хувьцаа эзэмшигч дараах байдлаар гаргасан хувьцааг эзэмшинэ:
	д/д
	Эцэг (эх)-ийн нэр, өөрийн нэр (хуулийн этгээдийн нэр, регтистр)
	Хувьцааны 
	Нийт үнэ (төгрөгөөр)
	Хувь

	
	
	Тоо 
	Нэг бүрийн үнэ
	
	

	1
	
	
	
	
	

	
	Нийт 
	
	
	
	


2.4.Компанийн өөрийн хөрөнгийн хэмжээг Компанийн тухай хуулийн 30.2 дахь хэсэгт зааснаар тодорхойлно. 


2.5.Хувь нийлүүлсэн хөрөнгийн хэмжээг өөрчлөхдөө Компанийн тухай хуулийн 31 дүгээр зүйлд заасныг баримтлана.


2.6.Компанийн хувьцаатай холбоотой асуудлыг Компанийн тухай хуулийн 32, 33 дугаар зүйлд зааснаар шийдвэрлэнэ. 
Гурав.Компанийн удирдлага 


3.1.Компанийн эрх барих дээд байгууллага нь Компанийн тухай хуулийн 59.1 дэх хэсэгт зааснаар хувьцаа эзэмшигчдийн хурал байна.
3.2.Нэг хувьцаа эзэмшигчтэй компанийн хувьд хувьцаа эзэмшигчдийн хурлын бүрэн эрхийг хувьцаа эзэмшигч өөрөө хэрэгжүүлнэ.


3.3.Хувьцаа эзэмшигчдийн ээлжит ба ээлжит бус хурал, хувьцаа эзэмшигчдийн хурал хуралдуулах шийдвэр гаргах, хувьцаа эзэмшигчдийн хурлын бүрэн эрх, хувьцаа эзэмшигчдийн хурлын шийдвэр хүчин төгөлдөр болох, хувьцаа эзэмшигчдийн хуралд оролцох эрх хувьцаа эзэмшигчдийн хурлын зарыг хүргэх, хувьцаа эзэмшигчдийн хурлын хэлэлцэх асуудалд санал оруулах, хувьцаа эзэмшигчдийн хурлын тооллогын комисс, хувьцаа эзэмшигчдийн хуралд оролцох журам, хувьцаа эзэмшигчдийн хурлын ирц, хувьцаа эзэмшигчдийн хурал хүчин төгөлдөх болох, хувьцаа эзэмшигчдийн хурал, түүний шийдвэрийн талаар гомдол гаргах, саналын хуудас, саналын хуудсыг хүчинтэйд тооцох, эчнээ санал хураалтаар компанийн хувьцаа эзэмшигчид шийдвэр гаргах, хувьцаа эзэмшигчдийн хурлын тэмдэглэлтэй холбоотой асуудлыг Компанийн тухай хуулийн 59-74 дүгээр зүйлд зааснаар зохицуулна. 
3.4.Гүйцэтгэх захирлыг хувьцаа эзэмшигчидийн шийдвэрээр сонгож, өөрчилнө. Гүйцэтгэх захиралтай хувьцаа эзэмшигчид гэрээ байгуулна.


3.5.Компанийг өөрчлөн байгуулсантай холбогдуулан хувьцаа эзэмшигч Компанийн тухай хуулийн 24 дүгээр зүйлд заасан эрхийг эдэлнэ.

3.6.Компанийг өөрчлөн байгуулахдаа Компанийн тухай хуулийн 18-23 дугаар зүйлд заасны дагуу шийдвэрлэнэ.

3.7.Компанийн энгийн хувьцаа эзэмшигч нь Компанийн тухай хуулийн 34 дүгээр  зүйлд заасан эрхийг эдэлнэ.
Дөрөв.Гүйцэтгэх удирдлага


4.1.Компанийн гүйцэтгэх удирдлага нь компанийн гүйцэтгэх захирал байна. Гүйцэтгэх захирал нь хувьцаа эзэмшигчидтэй байгуулсан гэрээнд заасан эрх хэмжээний дотор компанийн өдөр тутмын үйл ажиллагааг удирдан зохион байгуулна.


4.2.Хувьцаа эзэмшигч нь гүйцэтгэх захирал байж болно. Энэ тохиолдолд үүсгэн байгуулагч буюу хувьцаа эзэмшигчийн шийдвэрт тусгах бөгөөд гэрээ байгуулахгүй.


4.3.Гүйцэтгэх захирал нь дараах эрх, үүрэгтэй:
4.3.1.Компанийн тухай хуулийн 7.11 дэх хэсэгт заасны дагуу компанийн салбар, төлөөлөгчийн газрын удирдлагыг томилж, чөлөөлнө;


4.3.2.компанийн өрийг хувьцаагаар солих асуудлыг шийдвэрлүүлэхдээ Компанийн тухай хуулийн 25 дугаар зүйлд заасныг баримтална; 


4.3.3.компанийг татан буулгах комисс томилох, татан буулгах хугацаа, журам, зээлдүүлэгчдийн нэхэмжлэлийг барагдуулсны дараа компанид үлдэх эд хөрөнгийг хувьцаа эзэмшигчдэд хуваарилах журам зэргийг тусгасан татан буулгах төслийг хувьцаа эзэмшигчдийн хуралд оруулж, хуралд оролцож байгаа саналын эрхтэй хувьцаа эзэмшигчдийн саналын дийлэнх олонхоор шийдвэрлүүлнэ;



4.3.4.хувьцаа эзэмшигчдийн ээлжит хурлыг санхүүгийн жил дууссанаас хойш дөрвөн сарын дотор зарлан хуралдуулна; 


4.3.5.хувьцаа эзэмшигчдийн ээлжит бус хурлыг Компанийн тухай хуулийн 61.1 дэх хэсэгт заасны дагуу зарлан хуралдуулна;



4.3.6.Компанийн тухай хуулийн 61.5 дахь хэсэгт заасны дагуу хувьцаа эзэмшигчдийн хурал хуралдуулахаас татгалзах шийдвэр гаргах бөгөөд санал, шаардлага гаргасан хувьцаа эзэмшигчид нэн даруй мэдэгдэнэ;



4.3.7.Компанийн тухай хуулийн 61.4 дэх хэсэгт заасны дагуу хувьцаа эзэмшигчдийн ээлжит бус хурлыг хуралдуулна;


4.3.8.Компанийн тухай хуулийн 66.1 дэх хэсэгт заасан хувьцаа эзэмшигч, 66.3 дахь хэсэгт заасны дагуу саналаа бичгээр гаргасан тохиолдолд 66.5 дахь хэсэгт заасан үүргийг хүлээнэ. Мөн хуулийн 66.6 дахь хэсэгт зааснаар компанийн гүйцэтгэх захирал үндэслэл бүхий тайлбарыг шийдвэр гаргаснаас хойш ажлын гурван өдрийн дотор санал гаргасан хувьцаа эзэмшигчид хүргүүлнэ.


4.4.Гүйцэтгэх захирлын бүрэн эрх нь дуусгавар болсон өдрөөс хойш байгуулсан гэрээ, хэлцэл хүчин төгөлдөр бус байна.


4.5.Гүйцэтгэх захирал нь Компанийн тухай хуульд заасан их хэмжээний хэлцэл мөн эсэхийг тодорхойлохдоо аудиторын зөвлөмжийн дагуу эд хөрөнгийн балансын үнийг мөнгөний ханшийн уналтын түвшинтэй зохицуулан шинэчилж дахин тогтоож болно. 


4.6.Гүйцэтгэх захирал нь компанийн нягтлан бодох бүртгэл, санхүүгийн тайлангийн үнэн зөвийг хариуцна.
Тав.Компанийн эрх

5.1.Компанийн иргэний эрх зүйн чадвар нь улсын бүртгэлд бүртгүүлснээр үүсэх ба өөрийн үйл ажиллагаагаа бие даасан байдлаар, эсхүл бусад хуулийн этгээдтэй хамтран Монгол Улсын хуулийн хүрээнд эрхлэн явуулна. 

5.2.Компани нь өөрийн бэлэгдэл (эмблем), албан бичгийн хэвлэмэл хуудас, өөрийн нэр бүхий тэмдэг хэрэглэнэ. 


5.3.Компанийн тухай хуулийн 6.1-6.8 дахь хэсэгт заасны дагуу хараат болон охин компани байгуулсан бол бүртгэх байгууллагад бүртгүүлнэ. 


5.4.Компани нь үйл ажиллагаагаа хэвийн явуулах зорилгоор мэргэжил, ур чадвар, дадлага туршлагатай хүмүүсийг хөдөлмөрийн гэрээгээр авч ажиллуулах, тэдгээрийн ажиллах нөхцөл, цалин хөлс, урамшууллын хэмжээг тогтооно.
Зургаа.Компанийн үүрэг

6.1.Нягтлан бодох бүртгэлийн тухай хууль, Аудитын тухай хууль болон Компанийн тухай хуулийн 96 дугаар зүйлд заасны дагуу нягтлан бодох бүртгэл хөтлөн, санхүүгийн тайлан гаргана.

6.2.Энэхүү дүрмийн 1.4, 1.5-д заасан үйл ажиллагааг хууль тогтоомжид заасны дагуу эрхлэнэ.

6.3.Монгол Улсын албан татварын хуулийн дагуу орлого, татвараа өөрөө тодорхойлж, албан татвараа сайн дураар төлнө.

6.4.Хууль тогтоомжийн дагуу шаардлагатай мэдээ, мэдээллийг тухай бүр эрх бүхий байгууллагуудад гаргаж өгнө.

6.5.Хөдөлмөрийн гэрээгээр ажиллагсадын өмнө хуульд заасан үүргийг биелүүлнэ.

6.6.Энгийн хувьцааг заавал гаргах ба давуу эрхийн хувьцааг гаргаж болно.


6.7.Ногдол ашиг аваагүй хувьцаа эзэмшигчийн ногдол ашгийг түүнд төлөх өр болгон нягтлан бодох бүртгэлд хувьцаа эзэмшигчийн нэрээр тусгайлан бүртгэнэ.


6.8.Хувьцаагаа худалдахаар санал болгож байгаа хувьцаа эзэмшигч нь уг саналаа компанид мэдэгдэх бөгөөд энэ тухай компани нь бусад хувьцаа эзэмшигчид бичгээр мэдэгдэнэ.

6.9.Компанийн тухай хуулийн 84.1, 84.2 дахь хэсэгт заасны дагуу компанийн эрх бүхий албан тушаалтанд тооцно.


6.10.Компанийн тухай хуулийн 97 дугаар зүйлд заасан баримт бичгийг хадгалах, байнга хадгалах, хувьцаа эзэмшигчийн шаардлагаар танилцуулах, тэдгээрийг архивт шилжүүлнэ.

6.11.Монгол улсын Ахмад настны тухай хуулийн 14.6 дахь хэсэгт заасан арга хэмжээнд дэмжлэг үзүүлэх зорилгоор “Ахмадын сан” байгуулан ажиллана.
Долоо.Компанийн санхүү, эдийн засгийн үйл
                   ажиллагаанд тавих хяналт


7.1.Компанийн хувьцаа эзэмшигчид Компанийн тухай хуулийн 94.1 дэх хэсэгт зааснаар гэрээний үндсэн дээр аудитын байгууллагыг томилон ажиллуулж болно.


7.2.Компанийн санхүү, эдийн засгийн үйл ажиллагаанд хийх аудитын байгууллагын шалгалт нь ээлжит ба ээлжит бус байна.


7.3.Жилийн санхүүгийн тайлан баталгаажуулахын тулд хийсэн аудитын байгууллагын шалгалт нь ээлжит байна.


7.4.Аудитын байгууллагын шалгалтын хөлсийг Компанийн тухай хуулийн 94.8 дахь хэсэгт заасны дагуу компани болон хувьцаа эзэмшигч хариуцан төлнө.


7.5.Компани нь санхүүгийн тайлангаа эрх бүхий этгээдэд танилцуулна.


7.6.Санхүүгийн жил 01 дүгээр сарын 01-ний өдрөөс эхэлж, 12 дугаар сарын 31-ний өдрөөр дуусгавар болно.


7.7.Санхүүгийн тайланд Компанийн тухай хуулийн 96.1 дэх хэсэгт заасныг тусгана.


7.8.Компанийн тухай хуулийн 97 дугаар зүйлд заасан баримт бичгийг хадгалах, байнга хадгалах, эрх бүхий этгээдийн шаардлагаар танилцуулах, хуульд заасан хугацаа дууссаны дараа архивт шилжүүлнэ.

Найм.Компанийг татан буулгах


8.1.Компанийн тухай хуулийн 26 дугаар зүйлд заасан үндэслэлээр татан буулгах ба татан буулгах шийдвэр гаргасан эрх бүхий этгээд татан буулгах комиссыг томилно. 


8.2.Эрх бүхий этгээд Хуулийн этгээдийн улсын бүртгэлийн тухай хуулийн 24.1 дэх хэсэгт заасан хугацаанд бүртгэх байгууллагад бичгээр мэдэгдэнэ.

8.3.Татан буулгах комисс нь Иргэний хуулийн 32.2-32.10 дахь хэсэг, Компанийн тухай хуулийн 26, 27, 28 дугаар зүйлд заасны дагуу компанийг татан буулгах ажлыг эрхлэн гүйцэтгэнэ. 


8.4.Компанийг татан буулгасныг улсын бүртгэлд бүртгүүлэхэд Хуулийн этгээдийн улсын бүртгэлийн тухай хуулийн 25 дугаар зүйлд заасан баримт бичгийг бүрдүүлнэ.
Ес.Бусад зүйл

9.1.Компани нь хөдөлмөрийн гэрээгээр ажиллагсадын эрхийг зөрчсөн тохиолдолд холбогдох хуульд заасан хариуцлага хүлээнэ.

9.2.Эрх бүхий албан тушаалтан нь Компанийн тухай хуулийн 84, 85 дугаар зүйлд заасан хариуцлагыг хүлээнэ. 
9.3.Компанийн тэмдэг, хэвлэмэл хуудсыг ажлын байранд цоожтой шүүгээ, сейфэнд хадгалах ба албаны бус хэрэгцээнд ашиглах, бусдад шилжүүлэх ажлын байрнаас гадагш авч гарахыг хориглоно.
9.4.Энэхүү дүрмийг монгол хэл дээр хоёр хувь үйлдэх бөгөөд улсын бүртгэлд бүртгүүлснээр хүчин төгөлдөр болсонд тооцно.
9.5.Улсын бүртгэлд бүртгүүлэхээс өмнө иргэний эрх зүйн харилцаанд бие даан оролцохыг хориглоно. Энэхүү заалтыг зөрчсөний улмаас бусдад гэм хор учруулсан бол буруутай этгээд гэм хорыг арилгана.

